[{"text_idx": "#000000", "text": "Newid Hinsawdd a Threftadaeth yr Arfordir"}, {"text_idx": "#000001", "text": "Mae'r hinsawdd fyd-eang yn newid, ac mae'n newid yn gyflymach fyth. Mae tymereddau byd-eang wedi codi dros 1\u00b0C ers 1850 sydd wedi cael effaith amlwg ar ein planed. Mae rhewlifoedd yn toddi'n gyflym ac mae'r tywydd yn fwyfwy anodd ei ddarogan. Mae lefelau cyfartalog y mo\u0302r wedi codi 16cm hefyd rhwng 1902 a 2015. Bydd y newidiadau hyn yn parhau a byddant yn cyflymu oni bai ein bod yn gwneud newidiadau allweddol i'r ffordd rydym yn byw ein bywydau."}, {"text_idx": "#000002", "text": "Yn Iwerddon a Chymru, rydym yn disgwyl profi gaeafau cynhesach, gwlypach a hafau poethach, sychach. Gall digwyddiadau tywydd eithafol fel glawiad dwys, sychder a stormydd ddigwydd yn amlach."}, {"text_idx": "#000003", "text": "Mae'r newidiadau mewn tymheredd wedi'u cyflwyno'n dda ym mhrif lun y dudalen hon sy'n dangos tymheredd blynyddol cyfartalog Cymru (top) ac Iwerddon (gwaelod). Mae pob stribed yn cynrychioli tymheredd cyfartalog blynyddol rhwng 1884 a 2018. Mae\u2019r stribedi glas yn oerach, mae\u2019r stribedi coch yn dymheredd cynhesach. Mae'n amlwg yn y lluniau bod canran sylweddol uwch o'r tymheredd blynyddol uchaf yn ystod y cyfnod hwn wedi digwydd yn ystod y 30 mlynedd blaenorol. (graffig a gynhyrchwyd gan ddefnyddio data Swyddfa Dywydd y DU gan E. Hawkins, Prifysgol Reading, )"}, {"text_idx": "#000005", "text": "Bydd newidiadau a ragwelir yn yr hinsawdd yn y dyfodol yn cael effaith wahanol ar ein treftadaeth arfordirol. Bydd rhai newidiadau i'r hinsawdd yn digwydd yn gyffredinol tra bydd eraill yn amlwg yn dibynnu ar yr adeg o'r flwyddyn. Edrychwch ar y gwahanol newidiadau a ragwelir isod a ble disgwylir iddynt gael eu gweld yn ein hamgylchedd arfordirol."}, {"text_idx": "#000006", "text": "1 Lefelau\u2019r mo\u0302r yn codi yn effeithio ar bob agwedd ar dreftadaeth arfordirol o ganlyniad i lifogydd ac ymchwydd stormydd"}, {"text_idx": "#000007", "text": "2 Tymheredd y mo\u0302r yn cynhesu yn dod a\u0302 rhywogaethau morol a phla\u0302u newydd sy\u2019n effeithio ar dreftadaeth danddwr a rhynglanwol"}, {"text_idx": "#000008", "text": "3 Wynebau clogwyni\u2019n sychu sy\u2019n cynyddu'r risg o ansefydlogi a dymchwel sy'n effeithio ar safleoedd treftadaeth ar yr arfordir"}, {"text_idx": "#000009", "text": "4 Darganfod safleoedd treftadaeth newydd sydd i'w gweld fel ardaloedd cras ac olion cnydau"}, {"text_idx": "#000010", "text": "5Y tir yn mynd yn ddirlawn gan gynyddu'r perygl o lifogydd, tirlithriadau ac erydiad ar safleoedd treftadaeth"}, {"text_idx": "#000011", "text": "6 Moroedd cythryblus yn niweidio treftadaeth ar wely'r mo\u0302r a\u2019r blaendraeth"}, {"text_idx": "#000012", "text": "7 Erydu a cholli ar ymyl yr arfordir oherwydd gweithredoedd y tonnau"}, {"text_idx": "#000013", "text": "8 Torri rhwystrau arfordirol sy'n arwain at lifogydd"}, {"text_idx": "#000014", "text": "9 The movement of sand reshaping dune systems but also revealing hidden heritage"}, {"text_idx": "#000015", "text": "10 Structural damage to buildings"}]